text: Se video: Færre til MC-parade i Esbjerg
  13 april 2017 kl. 14.11
  Regn og kulde menes at have holdt nogle væk fra motorcykel-paraden i Esbjerg skærtorsdag. Se billeder og video fra paraden. 
  Det var 29. gang at bikere og deres maskiner mødtes i Esbjerg. Træffet skærtorsdag samler deltagere fra hele Jylland og Fyn.
  Esbjerg-klubben MC Road Riders står igen i år for arrangementet, der med afbrydelser har fundet sted siden 1985.
  Politi og hjemmeværnsfolk sørger for en stilfærdig afvikling af kortegen. TV SYD har haft et hold i Esbjerg - og de har forsynet os med billeder og video af krom og gejlede mc'ere. Se også reportage i TV SYD kl. 19.30.
  
  
  